Diari Oficial de la Generalitat Valenciana


Sumari del DOGV 7079, del 31-07-2013 (2013/7363)

RESOLUCIÓ de 9 de juliol de 2013, del Rectorat de la Universitat de València, per la qual se suspenen cautelarment els concursos per a la provisió de places de personal docent contractat de caràcter indefinit (professorat contractat doctor) convocades per la Resolució de 4 de juny de 2013.del Rectorat de la Universitat de València
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7079

Data del DOGV
:   31-07-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/7363


Data del document
:   09-07-2013

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 9 de juliol de 2013, del Rectorat de la Universitat de València, per la qual se suspenen cautelarment els concursos per a la provisió de places de personal docent contractat de caràcter indefinit (professorat contractat doctor) convocades per la Resolució de 4 de juny de 2013.del Rectorat de la Universitat de València [2013/7363]  
A la vista del requeriment de la Direcció General de Costes de Personal i Pensions Públiques del Ministeri d'Hisenda y Administracions Públiques, de data 13 de juny de 2013 (registre d'entrada 17 de juny de 2013), en el qual s'insta a la Universitat de València que anul·le la Resolució del seu Rectorat, de 4 de juny de 2013, per la qual es convoca concurs per a la provisió de places de personal docent contractat de caràcter indefinit (professorat contractat doctor), publicada en el Diari Oficial de la Comunitat Valenciana de 13 de juny de 2013, aquesta Universitat considera que la resolució en qüestió s'ajusta a la legalitat vigent.  
  
No obstant això, de conformitat amb el que estableix l'article 111 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en evitació dels eventuals perjudicis d'impossible o difícil reparació que podrien irrogar-se als aspirants a prendre part en els esmentats concursos, en el cas que la Direcció General de Costes de Personal i Pensions Públiques del Ministeri d'Hisenda y Administracions Públiques, efectivament, i tal com anuncia en el seu requeriment, sol·licitara a l'Advocacia de l'Estat la interposició de recurs davant de la jurisdicció contenciosa i que aquest prosperara, procedeix suspendre cautelarment la tramitació dels concursos per a la provisió de les places de professorat contractat doctor convocades per la resolució del rectorat de la Universitat de València, de 4 de juny de 2013.  
Per tot això, i de conformitat amb el que estableix l'article 94 dels Estatuts de la Universitat de València, aprovats pel Decret del Consell de la Generalitat Valenciana 128/2004, de 30 de juliol, modificats per Decret del Consell de la Generalitat Valenciana, 45/2013, de 28 de març, i de les competències que dimanen dels arts. 20 i següents de la Llei Orgànica 6/2001, d'Universitats, de 21 de desembre, modificada per la Llei Orgànica 4/2007, de 12 d'abril, resolc:  
  
1. Suspendre cautelarment els concursos per a la provisió de places de professor contractat doctor, convocades per la Resolució del Rectorat de la Universitat de València de 4 de juny de 2013 (DOCV 13.06.2013), en l'estat en què es troben en l'actualitat, fins que quede definitivament determinada la seua legalitat.  
2. Ordenar la notificació de la present resolució, amb trasllat de la mateixa i del requeriment de la Direcció General de Costes de Personal i Pensions Públiques del Ministeri d'Hisenda y Administracions Públiques, a tots els presidents de les comissions jutjadores dels concursos per a la provisió de les places de personal docent contractat de caràcter indefinit abans assenyalades perquè en procedisca a la immediata suspensió, així com a tots els interessats que van presentar sol·licituds per a participar en els concursos referits  
Contra la present resolució, que constitueix un acte de tràmit, no pot interposar-se cap recurs, sense perjudici del que estableix l'article 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 9 de juliol de 2013.- El rector: Esteban Jesús Morcillo Sánchez.